व्हाइट हाउस के प्रेस सचिव जोश अर्नेस्ट ने कहा कि अमेरिका के राष्ट्रपति को इस इलाके में अतिवादी बलों से निपटने के लिए दोनों देशों के सुरक्षाबलों के बीच संबंध मजबूत होने की उम्मीद है। उन्होंने कहा कि राष्ट्रपति उम्मीद करते हैं कि हमारे साझा हितों के आधार पर दोनों देशों के बीच संबंधों को मजबूत करने के लिए काम किया जाएगा ताकि विश्व के इस इलाके में अतिवादी बलों से निपटा जा सके। अर्नेस्ट ने कहा कि मुझे पूरा भरोसा है कि राष्ट्रपति, प्रधानमंत्री शरीफ के साथ अपनी बैठक में इस बात पर चर्चा करेंगे कि पाकिस्तान हम दोनों देशों के बीच संबंधों को मजबूत करने और सुरक्षा हितों को आगे बढ़ाने के लिए क्या कर सकता है।